
Pa un bon 
hamber no tin 
pam duru. 


Lac mainta 


Partisipashon 
di Parokia di 
La Bírgen di Coromoto 


Djasabra 26 di ougùstùs; Santu 
Sakrifisio di Misa 18:00 (ingles) i 
19:30 pm. 


Djadumingu 27 di ougùstùs; Santu 
Sakrifisio di Misa 07:00 i 10:00 
am, 18:00 pm. 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Portada di awe ta Lac den oranan trempan di mainta. Poko ta esnan ku por eksperensiá e bista aki ku ta duna un sentido di serenidat i trankilidat 
promé ku dia bai na su rutina unda tur hende tin purá i mester kumpli ku debernan di dia. Nos kolega Anneke Jansen ta esun ku a saka e foto 
i kompartié ku BONERIANO. 


TRAHADÓ TA HASA DEN SOLO 

Pronóstiko di 
tempu pa Boneiru 


Djabièrnè 25 te Djasabra 26 Ougùstùs 2023 
Parsialmente te hopi nublá i predominantemente seku 


Ta parsialmente te hopi nublá i lo ta predominantemente 
seku. E temperatura máksimo lo ta aproksimadamente 
32°C, e temperatura mínimo mas o ménos 29°C. E bientu 
ost i ta suak te moderá, forsa 3-4. 


Altura di ola: aproksimadamente 1.0 m (2-4 pia) 


* Altura di ola válido pa laman grandi 


Ku tristesa profundo nos a tuma nota di 
fayesimentu di 


Sra. Jacqueline Basilia Merenciana 


Mama di nos kolega 
Sofianka Kastaneer-Merenciana 


Na nòmber di direktiva, staf i personal di Fundashon 
FORMA, nos ta deseá partner, yunan, famia-, amigu- 
i demas konosí hopi forsa den e tempu difísil aki. 


Fundashon Kalor di Hogar 


ta buska 
- verpleegkundige 


Mas inf tel # 
+5999 567-0283 


Federashon di Futbol Boneriano (FFB) 
ta partisipa fayesimentu inesperá di 


Edsel Chirino 


mihó konosi komo 
Broertje Douanero 


Den pasado Presidente di 
SV Uruguay 


Nos mas sinsero palabranan 
di kondolensia i hopi forsa na su famianan. 


Akto di entiero ta tuma lugá djadumingu 27 
ougùstùs na Consuelo Memorial di 1’or pa 3’or. 


ARUBA 
KÒRSOU 


W I L L E M S T A D - 
-Korte di Promé Instan- 
sia riba djabièrnè 25 di 
ougùstùs a dikta sentensia 
den un disputa atministra- 
tivo entre Ernst & Young 
i Fair Trade Authority Cu- 
raçao (FTAC). FTAC a 
imponé un but di NAf 
400.000,- na Ernst & Young 
pa no a reportá na FTAC un 
asina yamá konsentrashon. 
Resumí kòrtiku, e término 
konsentrashon den e kaso 
ta referí na obtenshon di 
influensia dor di Ernst & 
Young tokante un òf mas 
empresanan òf partinan di 
KPMG. 


KPMG 
Na final di 2018, me- 
dionan di komunikashon di 
Kòrsou a publiká tokante 
un fushon entre KPMG 
Dutch Caribbean (KPMG) 
i Ernst & Young Dutch Ca- 
ribbean (Ernst & Young). 
Ámbos empresa ta aktor- 
nan importante den e sek- 
tor di ouditor (accounting). 
No opstante, entrante 31 di 
desèmber 2018, KPMG In- 
ternational a revoká e lisen- 
sia di KPMG, ku ta nifiká 
ku KPMG no por a usa e 
nòmber KPMG mas. 


Investigashon 
A base di e notisianan 


But di FTAC na Ernst & Young 
imponé korektamente 


aki FTAC a inisiá un inves- 
tigashon, pasobra Ernst & 
Young no a reportá nada to- 
kante di un konsentrashon 
ku KPMG, ni tampoko 
despues ku FTAC a hasi 
pregunta tokante esaki. Lèi 
(Landsverordening inzake 
concurrentie) ta obligá ku 
mester reportá un konsen- 
trashon na FTAC promé ku 
krea esaki. 
Den kuadro di e inves- 
tigashon, FTAC a tene en- 
trevista ku diferente kom- 
petidornan, direktornan i 
klientenan, entre otro. Se- 
gun FTAC, for di e investi- 
gashon ta resultá ku pa mo- 
tibu ku un konsentrashon 
a establesé, Ernst & Young 
mester a raportá esaki na 
FTAC. 


Sentensia di Korte 
Korte a huzga ku a 
kumpli ku e kondishonnan 
ku ta apliká pa raportá un 
konsentrashon. Pues Ernst 
& Young mester a raportá e 
konsentrashon na FTAC. Pa 
e huisio aki, Korte a konek- 
tá ku desishonnan tokante 
e tópiko aki di Korte di 
Hustisia di Union Oropeo. 
Den e sentido aki, Korte a 
konsiderá di importansha 
ku Ernst & Young a traha 
plan konkreto pa tuma ofer 
klientenan di KPMG i a 


sera akuerdonan ku èks di- 
rektornan di KPMG. Den e 
marko ei, tambe a palabrá 
ku Ernst & Young lo haña 
akseso na tur informashon 
relevante pa por ehekutá e 
plannan di transishon ku a 
trahá. Tokante algun kliente 
a akordá ku nan lo keda ku 
Ernst & Young. Además, a 
akordá ku èks direktornan 
di KPMG no por a drenta 
den akuerdonan nobo ku 
klientenan eksistente òf 
nobo sin pèrmit di Ernst & 
Young. Pa finalisá, ta im- 
portante ku en todo kaso 
14 empleado di èks KPMG 
a drenta den servisio di 
Ernst & Young den e peri- 
odo di promé di febrüari te 
ku 15 di febrüari 2019. Se- 
guidamente, Korte a huzga 
ku a kumpli ku e kondishon 
ku e empresanan involukrá 
a krea un kuota di merkado 
di 30% òf mas ku e konsen- 
trashon. 


But 
A imponé but na tres 
kompania. Ningun di e 
kompanianan – ku tur ta 
forma parti di e unidat 
ekonómiko Ernst & Young 
Dutch Caribbean – a re- 
portá e konsentrashon. Pa 
e motibu aki, FTAC por a 
imponé e but na e tres kom- 
panianan. 

TRAHADÓ TA HASA DEN SOLO 


KRALENDIJK – Na 
moda di bisa, solo ta hasa 
trahadónan den konstruk- 
shon. E trahadónan aki ta 
sufriendo pisá di e rayonan 
di solo, ku ta sòru e dianan 
aki pa temperatura di te 
asta riba 35 grado Celsius. 


Hendenan sintá den èrko 
ta hasiendo nan trabou no 
por imaginá nan mes kiko 
e trahadónan pafó den kon- 
strukshon ta pasaddo aden. 
BONERIANO a papia ku 
diferente persona pa haña 
un impreshon di e situ- 


ashon eksistente, debí na 
kalor eksesisivo. 
Kontratista 
Gregorio 
Gomez-Quero den e pro- 
grama Aktualidat na Bo- 
naire-tv, a rekonosé ku e 
sirkunstansianan ku ta tra- 
hadónan di konstrukshon 


mester traha aden último 
dianan aki ta hopi penoso. 
Esta den un temperatura di 
te asta riba 34 i 35 grado. 
“No ta fásil. Nan ta tra- 
hando den un ambiente 
agresivo i nan no por stòp. 
Úniko ku nan por hasi ta di 
bebe hopi awa i protehé nan 
mes ku paña, kubriendo 
nan kurpa kompletu, kontra 
rayonan di solo. Tambe nan 
kabes ta bon kubrí kontra 
rayo di solo.” 
Di akuerdo ku Gomez, 
na momentu ku e yega sitio 
di konstrukshon, kasi e no 
por rekonosé e trahadónan. 
“Tin bes mi no sa ta ken. Ta 
manera un grupo di árabe. 
Nan kurpa ta kompleta- 
mente kubrí. Nan ta bisa ku 
kubrí pa paña nan ta haña 
un tiki freskura.” 
Gomez a sigui splika ku 
e trahadó di konstrukshon 
ta komprondé kompleta- 
mente e nesesidat pa pro- 


tehá nan mes kontra solo, 
evitando asina fatalidat. 
Tin vários sugerensia ta 
bini dilanti, entre otro pa 
laga trahadónan den kon- 
strukshon kuminsá traha 
mas tempran mainta, esta 
5'or, i pa nan por bai kas 
1'or. Ta konosí ku den kare- 
da di 1'or e situashon ta bira 
kasi insoportabel. Òf kisas 
stòp 9’or asta i regresá a- 
tardi i traha te banda di 8'or 
i anochi. 
Gregorio Gomez: “Mi a 
yega di tende di e opshon 
aki, pero e ta difísil pa re- 
alisá. Tin sierto trabounan 
ku mester durante dia den 
forma kontinuo. Bo no por 
stòp i despues kontinuá.” 
No opstante e situashon 
aki di kayente i kalor kasi 
no tin kaso kaminda tra- 
hadónan 
den 
konstruk- 
shon a bira malu, hasiendo 
nesesario pa transportá nan 
pa hòspital. 


KRALENDIJK -- Den 
oranan 
di 
mainta 
riba 
djaweps 24 di ougùstùs, 
Kuerpo Polisial Hulanda 
Karibense (KPCN) a tene 
un kòntròl di tráfiko dirigí 
riba velosidat di vehíku- 
lonan. E kòntròl di tráfiko 
a tuma lugá riba Kaya Ir. 
R. Statius van Eps. A midi 
velosidat di e vehíkulonan 
ku tabata aserkando ku un 
aparato pa midi velosidat 
spesial 
(lasergun). 
Riba 
Kaya Ir. R. Statius van Eps 
e velosidat máksimo ku ta 
permití ta 60 km pa ora. 
Durante e kòntròl a midi 


Kòntròl riba velosidat di tráfiko 


velosidat di un total di 20 
outo i a duna 6 prosèsferbal 
pa surpasá e velosidat mák- 
simo ku ta permití. E velo- 
sidat ku a midi tabata entre 
74 pa 93 km pa ora. 
KPCN lo kontinuá ku e 
tipo di kòntròl dirigí riba 
velosidat aki den e prók- 
simo dianan na diferente 
parti di nos isla i ta atvertí 
tur outomobilista pa paga 
tinu riba nan velosidat. Den 
área urbanisá (bebouwde 
kom), 40 km pa ora ta e 
velosidat máksimo permití 
i pafó di bebouwde kom ta 
60 km pa ora. 


Pa info i komunikado den 
Extra/BONERIANO 


Redakshon: extrabon@ 
gmail.com 
Aviso mail: avisobon@ 
gmail.com 

KRALENDIJK 
-- 
Djaweps 24 di ougùstùs, 
alrededor di mitar di dos di 
mardugá, Polis a detené un 
hòmber di inisial R.F.M. di 
17 aña di edat i un hòmber 
di inisial R.F.M. di 16 aña 
di edat na Kaya Caracas, 
en konekshon ku enkubri- 
mentu. 
Un patruya a para un 
skuter despues ku a mira e 
sospechosonan tabata kore 
den direkshon prohibí i sin 
hèlm bistí. 


Detenshon pa enkubrimentu 


Despues di un kòntròl 
mas aleu, a resultá ku taba- 
ta un skuter prosedente di 
ladronisia. Pa e motibu akí 
a detené tur dos hòmber ku 
tabata riba e skuter. 
Kontinuando ku e inves- 
tigashon, algun ratu despu- 
es a tene un entrada hudi- 
sial na un kas na Kaminda 
Lagun i aki a konfiská un 
otro skuter prosedente di 
ladronisia. 
Investigashon 
den 
e 
kaso ta andando. 


NILO 
Trankilo 
E beitel 
beaku 


Nilo Trankilo tin algu in- 
teresante i tambe straño 
pa konta bo e biaha aki. 
Un kos straño a pasa Nilo 
Trankilo den santana kató- 
liko di Playa. Òf ta Antriol? 
Un beitel ku a disparsé sin 
mas momentu ku mi tabata 
trahando den santana. 
Riba fecha 10 di òkto- 
ber 2011, dia ku mi mama 
Lina de Palm-Emerenciana 
(qepd), mihó konosí komo 
Chechi di Shon Bubu, a 
fayesé, nos a traha su kèlder 
di dos boka p’e den Kaya 
Emerenciana. Despues a 
hisa e kèlder ku un kranwa- 
gen i pon’é riba un trùk ku 
baki plat i transport’é asina 
pa santana katóliko. 
Mi tin di bisa ku esaki ta 
e promé kèlder ku a traha 
pafó di santana i despues 
hibá santana den historia di 
Boneiru i kisas di mundu 
kompletu. 
Den kuater dia a traha e 
kèlder. Trahadónanan taba- 
ta mi ruman Verio Emeren- 
ciana, Sherwin Craane, Siro 
Evertsz, Signaldo (Buli) 
Raphaela, Dionysio Eme- 
renciana i mi persona Nilo 
Trankilo Emerenciana. 
Despues ku a transportá e 
kèlder pa Santana a dekor’é 
ku mosaiko den santana 
mes. E kèlder ta keda djis 
na man robes na entrada di 
santana, dòrná ku mosaiko 
pretu i flur koló bèrdè rònt 
di dje. 
E ponementu di mosaiko a 
tuma lugá dor di mi primu 
Gumersindo (Eddy) Eme- 


renciana, huntu ku dos tra- 
hadó, Ray i Chal Wout. 
Esei tabata e parti intere- 
sante i markante. I awor ta 
sigui e parti ku kos straño. 
E planifikashon tabata pa 
promé ku dia di entiero di 
mi mama Chechi, pa saka e 
restu di su kasá Shon Bubu 
Emerenciana (qepd), mi 
tata pues, for di e kèlder di 
famia Emerenciana i pon’é 
huntu ku su Chechi den e 
kèlder nobo. 
E momentu ku nos mester 
a saka e restu di Shon Bubu 
for di e kèlder di famia 
Emerenciana, e kabayero 
Chal Wout a haña enkargo 
pa ku un mukel i un bei- 
tel habri e di kuater boka 
na man drechi abou di e 
kèlder, kaminda e restu di 
Shon Bubu tabata poné kla 
den e kaha chikitu. 
Awèl, ora Chal a kuminsá 
bati ku beitel i mukel, e 
blòki no kier a kibra ku e 
beitel. A opta pa buta e bei- 
tel un banda i bati e boka ku 
e mukel so pa habrié. Chal 
a manda i dal e mukel ku 
un bon sla promé biaha i a 
skùr e blòkinan. Despues el 
a bolbe harma i manda un 
di dos sla di mukel. Chal 
a keda pará ku boka i man 
habrí, ya ku e mukel a pasa 
ku un pida bloki bai den 
kèlder i bai te abou den bo- 
dega di e kèlder ku ta kasi 
un meter i mei hundu. Nilo 
Trankilo di ku Chal: “Ta 
dikon bo ta laga e mukel 
bai asina?" Awor Chal ta 
kontestá ku no ta laga el a 


laga e mukel bai no, sino 
el a sinti manera ‘algu’ lo 
a ranka e mukel saka for di 
su man. E ora ei, ami ku no 
kier pèrdè mi mukel, a ku- 
minsá pensa kon pa mi bai 
kue mi mukel bèk. 
Un par di e kabayeronan 
tabata presente i ku tin bon 
forsa a tene mi na mi dos 
ènkelnan i mi a bai ku kabes 
abou den e bodega bai kue 
mi mukel i despues nan a 
trèk mi trese ariba bèk ku 
mi mukel den mi man. 
Mi tin di bisa ku tin un gran 
kantidat di restu mortal den 
e bodega di e kèlder ei, 
manera mi por a mira. Por 
ta ku dor esei nan lo a kue 
pleitu ku otro den bodega ei 
i tabatin mester algu duru 
pa pone òrdu kuné. 
Ata ora ku nos a kaba saka 
e restu i e mukel, a bira ora 
pa bai sera boka di e kèlder 
bèk. Awó tin ko! A pone 
blòki ku sèmènt, pero mien- 
trastantu awa a kuminsá kai 
sin ke stòp, strobando nos 
pa por sera boka di e kèlder 
ku un fasilidat. 
E mèsla ta tira sèmènt puro 
riba e blòkinan, pero taba- 
tin un buraku ku un tamaño 
di 2 centimeter ku ta keda 
habrí i no kier a sera ni pa 
nada di mundu. Anto e bur- 
aku su hanchura ta nèt han- 
chura di e beitel. 
Ata ora e mèsla a logra 
despues di basta lucha pa 
sera e buraku i ku trabou a 
terminá, nos no por haña e 
beitel ningun kaminda. Bei- 
tel a disparsé. Si, asina mes; 
nos no por a haña e beitel 
ningun kaminda. Asina ku 
Nilo Trankilo a keda pèrdí 
di su beitel te dia di awe. 
Mala lenga ta bisa ku kisas 
esun defuntu den kèlder 
aya tabatin mester di e 
mukel pa buta òrdu den bo- 
dega di e kèlder lo a kue e 
beitel. I komo nos a kue e 
mukel bèk, e defuntu ei lo 
a kue e beitel i pas’é dor di 
e buraku ku no kier a sera 
bai paden den e bodega di 
kèlder kuné. 
Kosnan straño di den san- 
tana. Kosnan beaku. 

KRALENDIJK – En- 
tidat públiko Boneiru a 
pidi interesadonan pa traha 
huntu riba un vishon ku ta 


Ku vishon nobo pa mobilidat 
Boneiru ta traha riba mobilidat sostenibel 


kuadra ku kultura, futuro i 
deseonan di Boneiru. Esaki 
den kuadro di desaroyo di 
un vishon nobo pa mobili- 


dat na nos isla. Poblashon 
ta kresiendo i sostenibili- 
dat ta importante, Boneiru 
su aspirashon ta pa stimulá 


uso di vehíkulo limpi i otro 
formanan di mobilidat. 
Pa realisá e vishon pa 
mobilidat akí entidat pú- 
bliko Boneiru, huntu ku 
Marc van Seijs, un eksperto 
riba tereno di mobilidat i 
kambio di komportashon di 
e ofisina di konseho &Mor- 
gen, a organisá algun se- 
shon den luna di ougùstùs. 
Durante e enkuentronan a 
papia tokante vários trènt 
di desaroyo i ta traha riba 
Boneiru su vishon nobo 
pa mobilidat. Dia 17 di 
ougùstùs a kuminsá ku un 
seshon ku empleadonan 
públiko. Dia 24 i 31 di 
ougùstùs e seshonnan ku 
`stakeholdernan` eksterno 
ta tuma lugá. 
Boneiru ta para dilanti 
di desafionan grandi riba 
tereno di mobilidat i infra- 


struktura. 
E meta pa tene Boneiru 
habitabel i pa na mes mo- 
mentu ta sostenibel tambe, 
ta pidi pa kambio den mo- 
bilidat. Esaki no ta sola- 
mente bon pa medio ambi- 
ente, pero e ta sirbi tambe 
pa mehorá tráfiko i stimulá 
inklushon. 
Diputado Thielman: ‘E 
vishon nobo pa mobilidat 
ta un paso importante den 
direkshon di un futuro sos- 
tenibel pa Boneiru. Kolabo- 
rashon i lasonan stratégiko 
di kolaborashon ta forma e 
núkleo di nos ambishon pa 
desaroyá Boneiru den un 
forma mas sostenibel. Nos 
tin ku traha huntu pa hasi 
nos isla mas atraktivo pa 
tantu e generashonnan ak- 
tual komo e generashonnan 
di futuro. ‘ 


KRALENDIJK -- Dja- 
mars 22 di ougùstùs a tene 
un kontròl multidisiplinario 


Kontròl multidisiplinario dor kadena di estranhero 


na un negoshi na Bonei- 
ru. Bou di guia di Kuerpo 
Polisial Karibe Hulandes, 


a tene un akshon den ko- 
laborashon ku Inspekshon 
di Labor, Servisio di Imi- 


grashon i Naturalisashon 
Karibe Hulandes, Konin- 
klijke Marechaussee, Di- 
rektorado di Supervishon i 
Mantenshon di Lei di En- 
tidat Públiko Boneiru, Tim 
Multidisiplinario Marítimo 
Hub Boneiru (MMHB), 
Belastingdienst Karibe Hu- 
landes i Instituto Hudisial 
Karibe Hulandes. Dor di 
kolaborashon multidisipli- 
nario, por kontrolá mas lei 
pareu i tambe na kompa- 
nianan mas grandi. 
Durante e akshon multi- 
disiplinario a kontrolá entre 
otro sí ta kumpli ku dife- 
rente lei riba tereno di labor 
i estranhero i estadia legal. 
E leinan akí tin komo meta 
pa sòru ku labor ta tuma 
lugá di manera honesto, 
seif i salú i pa komprobá ku 
e estranhero i e hulandes ta 
permanesé i traha di mane- 
ra legal na Boneiru. 
Asina e lei por ehèmpel 
ta pone un restrikshon pa ku 
e kantidat di ora di trabou 
pa asina sòru pa trahadónan 
haña sufisiente sosiegu. 
Banda di esaki dunadónan 
di trabou mester tene nan 


mes na asuntunan manera 
suèldu mínimo, reglanan 
riba tereno di ofertaim i 
sòru pa seguridat na boka di 
trabou. No ta permití tam- 
poko pa laga trahadónan 
prosedente 
di 
eksterior 
traha sin tin un pèrmit pa 
esaki. 
Dor di e legislashon akí, 
ta protehá e merkado di la- 
bor i ta kombatí labor ile- 
gal, eksplotashon di labor i 
konkurensia deshonesto. 
E trahadónan serka kua 
a topa ku partikularidat pa 
loke ta trata nan pèrmit di 
estadia i di trabou, ta haña 
e oportunidat pa ainda pone 
esakinan na òrdu. Ta trata 
di mas o ménos 14 persona. 
Pa promové i kontrolá 
kumplimentu di lei i orde- 
nansanan na vigor, e kadena 
di estranhero ta traha huntu 
ku mas regularidat i ta ehe- 
kutá kontròlnan konhunto. 
Durante e kontròlnan 
akí, ta limitá molèster pa e 
kompania i eventual kliente 
i huéspet mas tantu posibel. 
Kuerpo Polisial Karibe Hu- 
landes a guia e akshon ak- 
tual. 


SAN DIEGO -- Na- 
tional Transportation Safe- 
ty Board (NTSB) a kumin- 
sá un investigashon pa un 
choke kasimente entre un 
Boeing 737 i un djèt privá 
Cessna Citation na San Di- 
ego International Airport. 
Djabièrnè 
11 
di 
ougùstùs e guia di tráfiko 
aéreo di e aeropuerto di 
San Diego a duna e pilot- 
nan di un Cessna Citation 
560XLS outorisashon pa 
baha riba e úniko pista di e 
aeropuerto. Djis despues e 
pilotnan di un Boeing 737 
di Southwest Boeing 737 a 
haña enkargo pa drai riba 
e pista i warda pa instruk- 
shon mas aleu. 


AVIASHON 


Djèt privá kasi a baha riba Boeing 737 


E djèt privá nèt na tempu 
a hasi un start di kontinu- 
ashon, dor di kua kasimente 
el a dal den e Boeing. Na e 
punto mas abou te asta ta- 
batin ménos ku 30 meter 
entre e dos avionnan. 
E final bon ta di gradisí 
na e ‘surface surveillance 
system’ di e aeropuerto. E 
sistema a atvertí e guia di 
tráfiko aéreo ku posible- 
mente un choke ta bai tuma 


lugá, riba kua por a aktua 
dirèkt. 
Den un deklarashon 
Southwest Airlines ta laga 
sa ku nan avion a sali sin 
problema i e buelo a sigui 
normal, ku un aterisahe 
seif na San Jose manera 
planiá. Despues di a kon- 
tinuá ku su start, algun 
minüt despues e djèt privá 
a baha na San Diego sin 
problema. 

NA KIKO BO TA DEDIKÁ BO TEMPU? 
“Dediká boso mes na orashon, keda alerta den djé ku un 
aktitut di gradisimentu;” 
Kolosensenan 4:2(BS) 
Bo a yega di tende hende bisa ku nan a pidi Dios asina 
tantu? Na kiko abo ta dediká 
bo tempu? Bo ta tuma tempu pa papia ku Dios? Bo ta- 
bata sa ku orashon ta e yabi 
esensial pa nos bida? Dor di hasi orashon na Señor Dios 
di Shelu, bo ta keda alerta di 
situashon rondó di bo. 
Kompañá bo orashon semper ku un aktitut di gradisimen- 
tu na Dios. Ora nos ta hasi 
orashon na Dios, nos mester persistí i perseverá, ku fe ku 
Dios ta bai kontestá nos. Nos 
no mester duda, ma al kontrario, konfia i mantené nos fe 
fuerte den Dios. 
Maske por dura mas di loke nos a pensa, Dios tin Su 
tempu pa kontestá nos orashon. 
Su tempu ta perfekto. Si tin tardansa, esei no ke men ku 
Dios no a skucha, tampoko ku 
E lo no kontestá. E tin Su manera di traha i hasi Su bol- 
untat den nos bida. Dios tin 
diferente manera pa kontestá nos orashon, E por kon- 
testá ku ‘si’, ‘warda’ i tambe loke 
nos no ta gusta tende, pues: ‘nò’! 
Bo ta sinti kansá di pidi òf supliká? No desanimá, Dios ta 
presente i E ta skucha i ta 
kontestá. Salmo 40:1 ta animá nos asina aki: “Mi a spera 
ku pasenshi riba SEÑOR; i El 
a inkliná Su mes na mi i a skucha mi sklamashon.” 
Perseverá den orashon i sigui pone tur bo problemanan 
den man di Señor! 
Sigui hasi orashon ku aktitut di gradisimentu. 


Felicia Baran-Emerenciana 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia: 
Juan Anastasio Caitu Cicilia 
13.00 Dokumental: 
Buriku 
14.30 Herensia: 
Mangrove Maniacs 


15.30 Puerto Latino: 
Luis Zárraga 
16.00 Herensia: 
Aktividat di Famia Wanga 
17.40 Aki Boneiru: 
Bonai-Jay Havisar 
18.40 Herensia: 
Johnny Craane 


20.00 Herensia: 
Locadia Janga-van Arneman i grupo 
Amistad Koffiemorgen 
21.00 Aki Boneiru: 
Aktividat pa grandi nan 
22.00 Herensia: 
Joanita Maria Marcera-Albertus 
23.00 BAPA: 
Sylvia Martis 


Djadumingu 27 Ougùstùs 2023 


12.00 Herensia: 
Aktividat di Famia Wanga 
13.40 Aki Boneiru: 
Bonai-Jay Havisar 
14.40 Herensia: 
Johnny Craane 
16.00 Herensia: 
Locadia Janga-van Arneman i grupo 
Amistad Koffiemorgen 


17.00 Aki Boneiru: 
Aktividat pa grandi nan 
18.00 Herensia: 
Joanita Maria Marcera-Albertus 
19.00 BAPA: 
Sylvia Martis 


20.00 Aktualidat: 
Benito Dirksz i Marisol Dirksz 
21.00 Aki Boneiru: 
Yolanda Croes 
22.00 Herensia: 
Jaime Janga 
23.00 BAPA: 
Sjoerd Vanderbrug 

KRALENDIJK 
-- 
Despues di un temporada 


Na Aeropuerto Flamingo 
Ambulift pa pasaheronan ku desabilidat den uso 


di prueba, awor por hasi 
uso ofisial di e ambulift 
nobo di Bonaire Interna- 
tional Airport (BIA), pa 
hiba pasaheronan ku tin 
difikultat ku kanamentu, 
mas mihó posibel na bor- 
do. Ku esei aeropuerto, 
huntu ku e kompanianan 
di aviashon i kompania- 
nan ku ta despachá avion, 
por duna e grupo di pasa- 
hero akí un bon servisio 
atrobe. Por hasi uso di e 
vehíkulo akí pa tur avion 
mediano i grandi. 
E kompanianan di avi- 
ashon i nan kompanianan 
di despacho, ta ehekutá e 
proseso akí. BIA mes a 
tuma e inisiativa pa kum- 
pra un ambulift. 
Ya for di 2022 kaba 
a òrdu e ambulift, pero 
pa motibu ku e tempu di 
entrega di parti di e sumi- 
nistradó a dura largu, ta 
resientemente numa a 
entreg’é na Boneiru. 
Despues di amplio en- 
trenamentu di e personal 


di BIA i di e kompanianan 
ku ta despachá avion, kon 
pa usa i mantené e left i 
despues di instalashon di 
diferente aparato tékniko, 
a tuma e left awor den 
servisio. 
E left ta propiedat di 
BIA i ta keda usá pa e em- 
pleadonan di e kompani- 
anan ku ta despachá avi- 
on.Airport Duty Manager 
Gregorio Matthew: “Nos 
ta sumamente kontentu 
ku awor ku e ambulift 
nobo tei, huntu ku e des- 
pachadónan, nos por duna 
un servisio mas mihó po- 
sibel na pasaheronan ku 
no por subi na bordo riba 
nan mes. Ademas e kom- 
panianan di despacho ta 
yuda tambe ku e left nobo 
komo ku hasiendo uso di 
e left, nan kondishonnan 
di trabou ta drecha tam- 
be.” 

Ku tristesa profundo nos a tuma nota di 
fayesimentu di 


Sra. Jacqueline Basilia Merenciana 


Mama di nos kolega 
Sofianka Kastaneer-Merenciana 


Na nòmber di direktiva, staf i personal di Fundashon 
FORMA, nos ta deseá partner, yunan, famia-, amigu- 
i demas konosí hopi forsa den e tempu difísil aki. 


Fundashon Kalor di Hogar 


ta buska 
- verpleegkundige 


Mas inf tel # 
+5999 567-0283 


K R A L E N D I J K 
– Kantidat di keho a 
drenta serka Ombuds- 
man Nashonal tokante 
kompensashon pa kuido 
spesialisá den e munisi- 
pionan Karibense. “Mi ta 
sinti komo ta lagá mi na 
kaya. Mi mester mester a 
paga un seis mil euro asi- 
na. Ta bon ku nos tabatin 
algun sèn di spar, pasobra 
e kanser no ta warda,” 
Jessica Janga ta bisa den 
entrevista ku Marit Se- 
verijnse di Ret Karibense. 


Hopi keho tokante ZJCN durante ora di konsulta di Ombudsman 
‘Kanser no ta warda’ 


Na Boneiru kada un 
aña i mei habitantenan 
por akudí atrobe serka 
konsulta di Ombudsman 
Nashonal i Ombudsman 
di mucha. Hopi hende no 
ta kontentu di e manera 
riba kua nan ta kedá guia 
i tratá dor di e ofisina di 
seguro di kuido, ZJCN, 
na momentu di problema 
médiko. 
“E hendenan ei no tin 
empatia. Bo mester keda 
yama, pasobra nan no ta 
yama bèk. Òf nan no ta 


yama dirèkt despues di un 
kura di kemo i ni sikiera 
puntra kon a bai,” Janga 
ta bisa. 


Kanser na pechu 
Na 2020 a konstatá 
kanser na pechu serka 
Janga. E ofisina di seguro 
di kuido tabata ke pa el a 
bai Aruba pa tratamentu, 
pero aki nan e no taba- 
tin bon sintimentu. “Di 
e un onkólogo mi no a 
haña bon resultado. Mi 
no tabata sa mes ki tipo di 


tratamentu lo mi a haña. 
E momentu ei e kuminsá 
e pelea.” 
Janga a puntra si akaso 
e por bai Colombia, pero 
esaki no tabata por dor di 
e pandemia. Kòrsou, ka- 
minda su famia ta biba, 
tampoko tabatin un op- 
shon. Ei nan no por a trata 
e tipo di kanser ku e tin. 


Mes regla tur kos 
Janga 
finalmente 
a 
pidi pa un segundo opin- 
ion na Hulanda, pero na 
momentu ku e no a haña 
yudansa, e mes a tuma 
akshon. “Tres siman lar- 
gu mi tabata lanta tres’or 
di mardugá tur dia pa tin 
kontakto ku Hulanda. Mi 
mes mester a regla tur 
kos. Kon bo por pidi esa- 
ki di un hende ku ta malu. 
Mi tabata rabiá, pero mi 
tabatin mester di mi ener- 
gia.” 
Na tur, Janga a keda 
10 luna Hulanda pa trata- 
mentu. E promé lunanan 
e mes mester a paga kasi 
tur e kostonan kompleta- 
mente. “Nan a paga sola- 
mente mi ticket. Estadia, 
kompensashon di dia i 
taksi, te despues di tres 
luna numa nan a kompen- 
sá. Tin biá mi tabata bai 
terapia na pia.” 
Segun Janga, no por 
kontinuá asina. “Mi tin 
e idea ku hopi di nos tur 
una bes na Hulanda ta 
haña tende ku nos ta lat, 
solamente pasobra ZJCN 
ta dura muchu hopi pa 
manda hende.” 


Operashon laser fout 
Dennis Beepat tambe 
a entregá un keho serka 
Ombudsman tokante e 
ofisina di seguro di kuido. 
El a pasa dor di un ope- 
rashon laser ku su wowo, 
pero esaki a bai fout. “Un 
dòkter sin eksperensia a 
yudá mi. Un par di siman 
despues te asta a sak’é for 
di su funshon. El a hasi 
algu dor di kua a originá 
un bludumentu. Awor mi 
no por mira bon mas ku 
mi wowo robes.” 
Beepat gustosamente 
ke risibí un deklarashon 
di e dòkter. “ZJCN a bisa 
ku nan lo sòru pa esaki, 
pero nunka mas mi a haña 
algu. Un otro dòkter no 
ta bai tuma responsabili- 
dat.” 


Salubridat den peli- 
ger 
Banda di esaki, Beepat 
tin tambe di aber ku e 
problema ku aktualmente 
ta nenga kuido mas aleu. 
Pasobra su pèrmit di esta- 
dia a terminá i ku esaki e 
ta wardando riba un nobo. 
P’esei tambe el a entregá 
un keho tokante e servisio 
di imigrashon di natura- 
lisashon, IND. 
“Den e pais akí bo no 
por sigurá bo mes via di 
e empresa ku bo ta traha. 
P’esei e pais ta responsa- 
bel pa tur kos kana nèchi 
i pa bo haña bo pèrmit na 
tempu. Mi ta spera ku e 
situashon akí lo mehorá, 
pasobra mi wowonan i 
salú ta den peliger.” 

ARUBA 
NOTA INTERNASHONAL 


MADRID-- Duana spa- 
ñó a konfiská 9.500 kilo di 
kokaina den e siudat por- 
tuario sur di Algeciras. Se- 
gun duana i polis spañó, ta 


E lote mas grandi den historia na Spaña 
9500 Kilo den kònteiner di banana konfiská 


e kaptura di kokaina mas 
grandi den e pais. 
A haña e droga meimei 
di kargamentu di banana 
den un kònteiner. Esaki 


a sosodé djabièrnè 25 di 
ougùstùs, outoridatnan a 
anunsiá. E kònteiner a yega 
for di Ecuador. Na luna di 
yüli polis a risibí un tep 


di un kargamentu di koka 
kolombiano ku lo mester 
bai pa Spaña via Ecuador. 
Segun polis spañó, e droga 
lo a ser transportá a Portu- 
gal i despues distribuí den 
resto di Europa. E droga 
tabata den paketenan ku 
trinta logo diferente, ku se- 
gun polis, por ta vinkulá na 
trinta organisashon krimi- 
nal oropeo. 
Te awor, e kaptura di 
kokaina mas grandi na Spa- 
ña tabata di 8400 kilo. E 
deskubrimentu a tuma lugá 
na 2018. E koka aki tambe 
tabata den kònteinernan ku 
banana i deskubrí na Al- 
geciras. 


8000 kilo Na Hulanda 
Luna pasá Hulanda tam- 


be a kaptura un kantidat 
grandi di kokaina. Duana a 
haña un kònteiner ku 8064 
kilo di kokaina den haf di 
Rotterdam, originá di E- 
cuador. Esei tabata e kap- 
turá di droga mas grandi na 
Hulanda. 
Den e último añanan 
Ecuador a bira un di e pais- 
nan prinsipal ku ta eksportá 
kokaina pa Oropa i Merka. 
Despues di Merka, Spaña i 
Hulanda ta e destinashon- 
nan prinsipal di droga for di 
e pais. Polis spañó a hasi un 
gran kapturá di droga den 
un serie di entrada hudisial 
aña pasá. Den vários siudat, 
a konfiská 32.000 kilo di 
mariwana. Lo ta e kaptura 
internashonal di mariwana 
mas grandi den historia. 


PARIS--Francia a eks- 
tendé e kódigo kòrá di aler- 
ta meteorológiko pa motibu 
di e kalor ku ta asotá e pais. 
E pais ta eksperensiando un 
ola di kalor inusualmente 
lat, 
ku 
temperaturanan 
ku tin biaha ta surpasá 42 
grado. E hulandesnan den 
kampamentu no ta laga es- 
aki stroba nan. ,, Bo mester 
djis adaptá bo mes un tiki.’’ 
Esaki ta nifiká ku e aler- 
ta di atvertensia mas haltu 
di servisio meteorológiko 
Franses Météo-France ta 
na vigor den diesnuebe de- 
partamento.Ta trata di Ain, 
Loira, Isère, lozère, Gard, 
Vaucluse, Hérault, Avey- 
ron, Tarn, Tarn-et-Garonne, 
Aude, Lot, lot-et-Garonne, 
Haute-Garonne i Gers. A 
proklama e kodigo inisi- 
almente riba djamars 22 
di ougustus pa Ardèche, 
Drôme, 
Haute-loire 
i 
Rhône. A tuma e desishon 
debí ku outoridatnan a kon- 
statá ku ta demasiado kalor 
Na algun lugá anochi apé- 
nas ta fresku. Na e siudat 


Na Fransia 
Kódigo Kòrá ekstendé pa motibu di e kalor 


di Nice, den sur di Fransia, 
a registrá un temperatura 
mínimo di 29.6 grado den 
anochi di djaluna pa dja- 
mars. ,, Si konfirmá esaki, 
ta un record apsoluto", me- 
teorológo lokal Frédéric 
Nathan ta bisa. 
Un pareha suiso ta sinta 
den e siudat franses di Vil- 
lars les dombes ku nan yu 
chikitu den su brasa, bou di 
palu, banda di nan karava- 
na. ,, Asina si ta poko mas 
soportabel hasi, den som- 
bra", e muhé ta bisa. 


Adaptá 
Un poko mas leu, un 
franses ta sinta, den solo, 
banda di un kas di palu ku 
tin riba e kampamentu. , 
Hopi biaha mi ta sinta den 
sombra. I ora ta hopi kalor, 
mi ta bai den e pisina. I na- 
turalmente bebe hopi.’’ 
Na algun siudat e tem- 
peratura anochi no ta mu- 
chu diferente for di den dia. 
E kampamentu Le Nid 
du Parc ta den un reserva 
natural na nort di Lyon. 


Ta un lugá pa atmi- 
radónan di para i un área di 
ola di kalor, den e dianan 
aki. Mayoria turista ta so- 
brio riba e kódigo kòrá. 
,,Nos a bin Francia pa 
solo, anto bo no por keha, 
no ta bèrdat?" asina un 
turista hulandes ta bisa. 


,,Bo mester djis adaptá 
bo mes un tiki. Bebe, landa, 
no hasi muchu. Pero esaki 
ta eksaktamente vakashon, 
hasi nada.’’ 
Tin hasta esnan ku ta bai 
un museo serkano. No pa 
arte, sino pasobra tin èrko 
paden.’’ 


Hopi hopi kayente 
Servisio Meteorológiko 
franses Météo-France ta 
spera di por kanselá e kó- 
digo di atvertensia fin di 
siman aki. Temperaturanan 
lo baha, pero lo keda hopi 
kalor rondó di e valle di 
Ródano. 

KRALENDIJK -- Den 
oranan di atardi djárason 
23 di ougùstùs, un patruya 
a tuma nota di un hòmber 
ku tabata bende produkto 
i hala atenshon di outo- 
mobilistanan riba Bulevar 
EEG. 


A sera negoshi móbil sin pèrmit 


Na 
momentu 
ku 
a 
aserk’é, e no por a mustra 
ningun papel di pèrmit bá- 
lido pa operá su negoshi. 
A suplik’é pa para e ben- 
dementu di produkto i pa 
bandoná e sitio. 


KRALENDIJK -- Pa 
basta tempu tin un outo 
stashoná riba kaminda pú- 
bliko den e bario di Bel- 
nem. Ta trata di un outo 
koló pretu Honda, modèl 
Accord, sin plachi di num- 


Yamada na doño di outo bandoná 
ber. E outo ta stashoná 
kantu di kaminda na Kaya 
Skorpio. Un súplika ta bai 
na doño di e vehíkulo pa 
kita e outo dentro di 2 biá 
24 ora. Despues di 48 ora ta 
kita e outo. 


KRALENDIJK/DEN 
HAAG--Fundashon WE- 
Connect i AMA ta organi- 
sando e evento di network- 
ing CARE Caribbean na 
WTC na Den Haag riba 
11 di novèmber.Atenshon 
ta dirigí riba studiantenan 
i profeshonalnan di kuido 
Karibense i dunadó di tra- 
bou den e área sosial i di 
kuido. 


`Care Caribe` 
Kon yuda e studiante ku 
ke studia algu den e área di 
asistensia òf sosial na Hu- 
landa? Kon ta yuda den e 
kaminda pa e estudio kore- 
kto? I kon e ta sigurá ku e 
studiante karibense ta fina- 
lisá e estudio ku éksito? Si 
e bai bon,e tambe ta skohe 
pa bai bèk na e islanan 
komo profeshonal? Pregun- 


WEConnect i AMA ta organisá 
Care Caribbean 


tanan ku ta haña kontesta 
durante e evento. 


Empleadonan 
WEConnect i AMA a 
bini ku inisiativa di e even- 
to. E organisashonnan a 
traha huntu anteriormente 
na CARE di aña 2018. E 
evento a atraé mas ku 100 
bishitante. Ministerio di 
Salú, Bienestar i Deporte 
(vws) ta un partner den e 
proyekto. 
Vários dunadó di trabou 
for di Kòrsou, Aruba, Bo- 
naire, Sint Maarten, Saba i 
Statia ta invitá pa presentá 
nan mes. "E intenshon ta pa 
nan drenta den kontakto di- 
rekto ku posibel futuro em- 
pleado, pa kual nos ta invitá 
tambe hopi studiante kari- 
bense i profeshonalnan di 
salú."Gerente di WECon- 


nect, Tanja Fraai ta splika. 


WEConnect 
WEConnect ta un fun- 
dashon edukativo ku ta en- 
foká riba desaroyo di kapa- 
sidat pa e paisnan di Reino 
Kòrsou, Aruba, Bonaire, 
Sint Maarten, Saba i Statia. 
WEConnect ta inspirá, mo- 
tivá i animá e muchanan di 
e islanan pa bolbe nan tera 
natal pa fortalesé e merka- 
do laboral lokal. 


AMA 
AMA ta un asosiashon 
fundá ku e meta di konektá 
tur (futuro) profeshonal di 
salú ku afinidat ku e parti 
karibense di Reino Hulan- 
des i kontribuí na un mihó 
koperashon entre paisnan. 
Nan ta hasi esaki dor di 
duna entrenamentu, konfe- 
rensia i simposio anual di 
salú Karibense. 


Tema 
Care Caribbean tin 
komo tema sentral trata di 
mehorá e fluho di e stu- 
diante karibense riba ka- 
minda pa e studiante (kuido 
i bienestar) i despues un 
mihó konekshon di e pro- 
feshonal karibense (kuido) 
ku a haña entrenamentu na 
Hulanda ku e merkado la- 
boral den E parti karibense 
di Reino Hulandes. Esaki ta 
inkluí MBO I HBO- i stu- 
diantenan i / òf hóbennan 
profeshonal formá na WO. 
Debí na e merkado laboral 
kompetitivo na Hulanda, ta 
nesesario un esfuerso adis- 
honal pa ofresé e muchanan 
di e isla bon perspektiva den 
eksterior pa remigrashon ta 
un opshon atraktivo pa nan. 
Un tema ku AMA ta dediká 
na dje pa hopi aña. 


Wèpsait 
A krea un wèpsait spe- 
sial pa CARE. 
Aki bo por haña pro- 
filnan di dunadó di tra- 


bou huntu ku un vakatura, 
Sentro Médiko di Kòrsou, 
Fundashon 
Mariadal 
di 
Boneiru, Mental Health 
Caribbean, GGZ Kòrsou, 
Saba Cares, Servisionan di 
Laboratorio Médiko i Sen- 
tro Médiko Di St.Maarten 
ta entre e invitadonan pre- 
sente. Tur e partisipantenan 
ta ubiká riba e islanan. E 
rubiano Jayrón Heemstadt, 
ku ta kasi kla ku su estu- 
dio di enfermeria HBO na 
Amsterdam, a krea un hasi 
u pelíkula animá pa e wèp- 
sait, for di su kompania 
JayOhm Designs. 


Empleadonan 
Tin nesesidat pa un tipo 
di reunion spesífiko entre 
dunadó di trabou den e área 
di kuido i sosial. Mental 
Health Caribbean komo e 
instituto di salu mental mas 
grandi den reino lo tei pre- 
sente enbuska di talentonan 
lokal. 
E 
organisashon 
ta 
deskribí e motivashon pa 
partisipá di e siguiente 
manera: "pa por splika 
den su mes idioma loke 
ta molesti'é i sinti su mes 
komprondé, e mester di 
terapeutanan ku ta papia su 
idioma i ta bini di su kul- 
tura. P'esei nos mester di 
studiantenan di e isla pa bai 


studia i ke bai bèk." 


Edukashon 
Lo papia diferente ora- 
dor den e área di edukashon 
di e islanan i di Hulanda lo 
hiba palabra. Un dekano ta 
analisá loke ya ta hasiendo 
den skolnan sekundario 
lokal den término di ori- 
entashon pa skohe estudio 
i preparashon pa studia 
na Hulanda. Un orador di 
un universidat hulandes 
ta kompartí e mihó prákti- 
kanan pa garantisá éksito 
optimal di estudio, spesial- 
mente pa studiantenan kari- 
bense. "Esaki ta loke nos ta 
siña di otro pasobra ainda 
tin hopi potensial. Apesar di 
tur e informashon (online), 
ta resultá di ta un búskeda 
pa hopi skol i studiante," 
Samantha Schwengle, se- 
kretario di e komité di kon- 
ferensia di AMA a bisa. 


Registrashon 
Entrada pa CARE Ca- 
ribbean ta grátis i tur perso- 
na ku tin afinidat ku e tema 
ta bonbiní. Registrashon ta 
obligatorio i ta fásil via di 
e wèpsait. Aki tambe por 
haña e programa di dia ku 
ta kuminsá 12'or di atardi i 
ta terminá na 18'or di atar- 
di. E ta tuma lugá na World 
Trade Center na Den Haag. 

KRALENDIJK/WIL- 
LEMSTAD -- Walter Han- 
sen ta e komandante nobo 
di Forsanan Naval den Re- 
gion Karibe Hulandes. Den 
e funshon aki e ta tambe 
direktor di Wardakosta Re- 
gion Karibe i komandante 
Task Force 4.4. Koman- 
dante Hansen djaweps a 
tuma e batuta di General 
di Brigada di Infanteria di 
Marina, Frank Boots. 
Boots a kuminsá 3 aña 
pasá durante un temporada 
tumultuoso, COVID-19 a 
hunga un papel grandi den 
esaki. E ròl di militarnan di 
Kòrsou a bira, tambe pa e 
motibu aki, kada bes mas 


Den Region Karibe Hulandes 
Walter Hansen instalá komo komandante Forsanan Naval 
importante, ku resultado di 
hopi solisitut pa asistensha. 
Apesar di ku durante últi- 
mo 3 añanan orkannan real 
no a materialisá, na 2021 
Boots a guia e despliegue 
militar despues di e temblor 
na Haiti. E despliegue hu- 
landes a tuma lugá dentro 
di un mishon humanitario 
di asistensia di emergensia 
di Union Europeo. 


Kolaborashon 
E kolaborashon ku e 
paisnan durante último 3 
añanan tabata sentral. Por 
ehèmpel, a establesé akuer- 
donan pa forma e Trayekto 
di Formashon Sosial na 


Aruba i Kòrsou. Tambe na 
nivel internashonal a for- 
talesé e kolaborashonnan 
pa pone aun mas énfasis 
riba akshonnan impulsá pa 
informashon. Den esaki 
paisnan den region manera 
Colombia ta di gran impor- 
tansia i durante e último 
3 añanan a tuma pasonan 
importante pa kolaborá ku 
otro na un forma mas inten- 
sivo. 
Na 2022 Defensa i War- 
dakosta 
Region 
Karibe 
huntu a sòru pa un aña ku a 
kibra rekòr na kapturashon 
di droga; un total di mas o 
ménos 35.000 kilo di droga 
a keda interseptá. 

Ademas di e éksito o- 
perashonal aki durante e 
aña aki tabatin Velas Lati- 
noamerica Curacao ku a 
hunga un gran papel; e 
pelíkula ‘Invasie’ a keda 
grabá, i e serie di Warda- 
kosta a risibí un éksito di 
oudiensia 
internashonal 
riba National Geographics. 
E aña despues Kas Real 
a hasi un bishita na Region 
Karibe, ku un promé en- 


kuentro pa sera konosí ku 
Prinsesa Amalia. Durante e 
bishita spesial aki Defensa 
den Region Karibe Hulan- 
des a ehersé un ròl impor- 
tante tantu den fondo komo 
riba promé plano. 


Kara konosí 
E komandante nobo, 
Hansen, no ta deskonosí ku 
Region Karibe Hulandes. 
Durante su karera, Hansen 


a akumulá hopi eksperien- 
sia, tantu ku Defensa komo 
ku aporte na Wardakosta 
den Region Karibe di Re- 
ino Hulandes. Einan mes 
el a okupá vários puesto, 
tal manera komandante di e 
Cutter Jaguar di Wardakos- 
ta, Ofisial di Estado Mayor 
CZMCARIB, enkargá ku 
operashonnan internasho- 
nal anti droga, Hefe O- 
perashonal na Wardakosta 


Region Karibe Hulandes, i 
durante despliegue ku vári- 
os barku di patruya. 
Banda di esei for di Hu- 
landa e tabata a Konsehero 
di Maneho pa asuntunan 
di Region Karibe i Warda- 
kosta. 
Hansen lo sigui enka- 
miná e kaminda elegí pa su 
predesesor pa mehorashon 
i renobashon di e Orga- 
nisashonnan 
Defensa 
i 
Wardakosta. Den esaki e ta 


esforsá su mes pa kontinuá 
ku e kolaborashon eksitoso 
ku sosionan stratégiko lo- 
kal i internashonal. 
Huntu lo sigui traha pa 
reforsa nos organisashon 
i kumpli ku e mishon di e 
Komando di Forsanan Na- 
val den Region Karibe Hu- 
landes i Wardakosta Re- 
gion Karibe Hulandes. 
Boots ta bandoná Defen- 
sa. E ta baha di su funshon 
ku penshun adelantá. 


KRALENDIJK – Pre- 
sis 185 aña pasá, dia 24 di 
ougùstùs, e lus di Willem- 
storen a sende pa promé 
biá. E faro, konosí lokal- 
mente komo Torn’i Sùit, 
ta e promé faro di Boneiru. 
E konstrukshon a kuminsá 
dia 22 di mart 1837 i a fi- 
nalisá na 1838. 
Den siglonan pasá na 
hopi okashon barkunan di 
bela tabata pega riba kosta 
pariba di Boneiru. Kapitan 


Willemstoren 185 aña 


di e barkunan akí tabata 
desorientá i komo ku e parti 
akí di Boneiru ta plat, nan 
tabata pega riba kosta. 
Komo ku tabatin asina 
tantu noufragio na e sitio 
akí, Gezaghebber di Kòr- 
sou, Baron van Raders, a 
bini ku e idea pa traha un 
faro. Te na e momentu ei 
tabatin un sistema ku tabata 
usa tòg pa avisá barkunan 
di e presensia di Punta de la 
Ore, òf Lacre Punt. Dia 22 


di mart 1837 a pone e promé 
piedra pa konstrukshon di e 
faro. Segundo Teniente E.J. 
Slengaarde, a haña enkargo 
pa supervisá konstrukshon 
di e faro. E arkitekto tabata 
un tal H.W. Graham, kende 
for di un rancho ku el a tra- 
ha tabata sigui e trabounan. 
El a batisá su rancho ku e 
nòmber ‘Mon Espoir’. 
Graham tabata nasé na 
Sluis, Hulanda. Na Kòr- 
sou e tabata embolbí den 


konstrukshon di algun fòrti 
komo supervisor. 
Despues di hopi pro- 
blema na Kòrsou, kaminda 
te asta el a yega di estafá 
pastor di Santa Ana, Gra- 
ham a resultá na Boneiru 
den e ròl di arkitekto i kon- 
struktor di e faro akí. 
E trabounan a kana bon i 
dia 24 di ougùstùs 1838, dia 
ku Rei Willem I a kumpli 
aña, a inougurá e faro. Ta 
trata di un faro di masomé- 
nos 23 meter haltu. 


Huntu ku e faro, tambe 
a konstruí un kas na unda e 
wardadó di faro por a keda 
drumi durante e periodo di 
dos siman ku tabata keda pa 
kontrolá lus di e faro. 
Tarea di e wardadó di 
faro tabata pa pone kom- 
bustibel den e lampi, sende 
esaki anochi, anto kontrolá 
pa e keda sendé. Ademas e 
wardadó di faro tabata tira 
bista riba kosta i laman den 
besindario. teksto i foto di 
FUHiKuBo. 

KRALENDIJK 
-- 
Temporalmente por nota 
agentenan polisial di Kue- 
rpo Polisial Hulanda Ka- 
ribense den e asina yama 
shùrt di IBT den kombi- 
nashon ku e vèst na lugá 
di polo shùrt pretu ku 
strepi hel di kustumber. 
Esaki en konekshon ku e 
lunanan kalor, ougùstùs, 
sèptèmber i òktober. 
E asina yamá shùrt di 
IBT ta un shùrt koló blou 


Debí na kalor ekstremo 
Polis temporalmente ta 
kambia unifòrm 


skur di material fini dor di 
kua aire ta pasa mas fásil, 
ku normalmente e agen- 
tenan ta bisti na momentu 
ku nan ta hasi deporte. 
Entrante 
promé 
di 
novèmber lo bai bèk na 
bisti e polo-shùrt di kus- 
tumber. 
Riba potrèt: agentenan 
ku e shùrt den kombi- 
nashon ku e vèst i agen- 
tenan ku e shùrt di IBT 
den dos modèl. 


K R A L E N D I J I K / 
DEN HAAG – Den kas 
di estado di Amsterdam 
a tuma lugá enkuentro 
pa e studiantenan di Kòr- 
sou Aruba, Boneiru i St. 
Maarten ku e aña aki ta 
bai kuminsá ku un estudio 
na un Hogeschool òf Uni- 
versidat na Amsterdam. 
Munisipio di Amsterdam 
desde 2010 ta organisá e 
enkuentro pa yama e stu- 
diantenan di e parti Kari- 
bense di Reino Hulandes 
bonbiní na Amsterdam. 
Invitadonan spesial ta- 
bata e Ministernan Pleni- 
potensiario di Kòrsou, St. 
Maarten i Aruba, ku ta 
respektivamente Carlson 
Manuel, Rene Violenus i 
mr. Ady Thijsen. Tambe 
presente tabata direktora 
di Arubahuis drs. Glen- 
da Hernandez i mèntor 
pa Amsterdam Lourdes 
Bramble-Tromp. 


Habri hala 
Komo parti di e pro- 
grama señora Lotte Terw- 
el, gobernante di e bestür 
diario di e sentro “ a tene 
un diskurso dirigí na e 
grupo di studiantenan. 
Señora Terwel a bisa ku 
e ta spera ku e studian- 
tenan nobo por habri nan 
hala i siña konosé e siudat 
manera ta e kaso ku hopi 
hende pa siglonan a bin 
Amsterdam. 
“Esaki a hasi Amster- 
dam yen di bida i un ka- 


Na Amsterdam 
Studiantenan Karibense a haña kaluroso bonbiní 


minda alegre pa studia, 
biba i traha. Mi mes tin 
23 aña ta biba na Amster- 
dam i mi tambe a yega sin 
konosé ningun hende. Mi 
suerte a resultá di ta un 
“studentenvereniging 
“ 
ku mi a bin den kontakto 
kuné i unda mi a konosé 
hopi hende ku te ainda 
mi tin kontakto ku nan. 
Kisas na komienso ainda 
bo no a haña bo balansa. 
P’esei mi ta bisa boso tur 
pa buska kontakto i sos- 
ten serka otro hende”, Se- 
ñora Terwel a bisa. 
Mas aleu e señora a 
bisa ku resien e tabata 
na e konsierto pa Tula 
i e kantante Izalin Cali- 
ster a tene un homenahe 
pa Tula. “Calister a uza 
komo metáfora ku bo 
mester buska e Tula den 
bo; e héroe i luchadó i 
esaki ta loke mi kier duna 
boso tambe komo mensa- 
he,” segun Lotte Terwel. 


Bida sosial 
Minister 
Plenipoten- 
siario di Aruba mr. Ady 
Thijsen tambe a bisa e 
studiantenan ku estudio 
tin su retonan p’esei mes- 
ter ta bon organisá. “Kòr- 
da ku banda di bo estudio 
tambe bo mester tin un 
bida sosial.Arubahuis t’ei 
pa boso komo studiante. 
E departamento di ense- 
ñansa di Arubahuis ta 
disponibel, meskos ku ta 
e kaso ku e mentornan.” 


Minister 
Thijsen 
a 
hasi un apelashon riba 
e studiantenan pa kaba 
nan estudio i pa bai bèk 
Aruba, mirando ku se- 
gun e mandatario e ko- 
munidat a kambia i tin 
un generashon nobo i e 
generashon ta nesesario 
pa traha riba futuro di 
Aruba. 


Eksperensia 
E studiante di Aruba 
Arubiano Claire Dum- 
fries a haña e oportunidat 
pa tene un charla unda e 
komo di dos aña ta stu- 
diando na Amsterdam a 
konta di su eksperensia i 
asina duna e studiantenan 
nobo aviso i tepnan kon 
nan mester mira nan pro- 
mé aña komo studiante. 
Segun Claire un ben- 
taha grandi ku e studian- 
tenan Karibense tin, ta 
ku nan ta bin di un isla. 
“Esaki ta nifiká ku ou- 
tomátikamente un dia lo 
bo mester bandoná e isla 
pa sigui un estudio avan- 
sá. Bo ta sali for di bo 
‘comfort zone’ i kuminsá 
ku algu nobo, lagando bo 
famia i amigunan atras. 
Tur loke bo ta eksperen- 
sia ta aplastante i unda 
bo mester regla tur kos. 
Tambe mi kier a apuntá 
ku nunka bo mester tin 
miedu di puntra pa ayu- 
do, sea na bo skol, mèntor 
òf mayor. “ 
“Tene kuenta kon bo ta 


dil ku sèn i por último mi 
kier a bisa boso ku Am- 
sterdam tin hopi di ofresé 
i hasi uzo di esakinan pa 
amplia bo konosementu 
di 
Amsterdam,’ 
asina 
Claire a bisa. 
E programa a kontinuá 
na unda Tanja Fraai a en- 
trevistá diferente studi- 
ante tokante nan estudio, 
e rason pa a skohe pa stu- 
dia na Amsterdam i otro 


tópikonan 
interesante. 
Na final e studiantenan a 
partisipá na un kwes pa 
mira kon bon nan konose- 
mentu di Amsterdam ta, 
siguí pa un introdukshon 
di diferente instansianan, 
manera 
Hogescholen, 
munisipio Amsterdam i 
organisashonnan di studi- 
ante ku ta di importansia 
pa e studiantenan. 

BONEIRU MESTER DI BO APORTE 


Fundashon Historiko Kultural Boneriano (FuHiKuBo) buskando boluntario! 


Aki’bou por haña e tareanan aktual ku por hasi komo boluntario: 
Inventarisashon, registrashon i organisashon di e kolekshon aktual: 
Organisá físikamente di buki i otro dokumentonan di kas i kahanan di archivo; trabou 
di registrashon den Excel. 
Digitalisashon di material: 
Digitalisashon di grabashonnan riba kasèt pa yega na material digital. 
Trabou den santana: Inventarisá santananan di Boneiru; saka foto di graf/kèlder i 
registrá otro dato riba nan. 


Otro aktividat: 
FuHiKuBo semper ta para habrí pa tende idea di e boluntarionan di kon nan ta kere 
di por duna un granito na trabou di e FuHiKuBo. 
E boluntario mes ta liber pa skohe kon e ta repartí su tempu pa e tareanan. Pero pa 
garantisá kontinuidat ta pidi sikiera pa hasi trabou boluintario un parti di dia pa si- 
man, esta sea di 9or pa 12or di mèrdia òf parti atardi. 


Esnan interesá por manda un e-mail na boluntariofuhikubo@gmail.com 
Tambe por yama na telefòn 795-0020. 
Djárason dia 30 di ougùstùs awor pa 7'or di anochi lo duna informashon tokante 
trabou boluntario den sala di FuHiKuBo. 


KRALENDIJK – Di- 
rektiva di SGB ta informá 
ku fo’i prome di ougùstùs 
último señor Rico van der 
Schee ta nombrá komo 
vise-presidente di direktiva 


Direktiva nobo na e instituto di enseñansa 
Rico van der Schee vise-pesidente di SGB 


di SGB. A base di su for- 
mashon, trasfondo i ekspe- 
rensia gerensial a proponé 
Van der Schee pa e kom- 
ishon di solisitut komo e 
mihó kandidato p’e fun- 


shon aki. Hunta di Super- 
vishon a nombr’é manera 
proponé. Hunta di Super- 
vishon tin tur konfiansa ku 
Van der Schee lo bai duna 
un kontribushon positivo 
na e kalidat operashonal di 
skol i ta deseá e hopi éksito 
i plaser ku e reto nobo aki. 
Hunta di Supervishon a 
disidí pa pidi Frans van Ef- 
ferink komo direktor tem- 
poral i presidente di direk- 
tiva pa e lunanan benidero, 
pa asina e aña eskolar nobo 
aki Barbara Sol i Francis 
Pieter por asumí nan enkar- 
go respektívamente komo 
direktor di unidat na Liseo 
Boneriano i VMBO/Vak- 
college. Konseho di Super- 
vishon e ora ei por kontinuá 
den tur trankilidat pa buska 
un kandidato adekuá pa e 
funshon di presidente di di- 
rektiva. Hunta di Supervi- 
shon ta agradesidu ku Van 
Efferink a aseptá e reto aki. 
Ademas ta partisipá ku 
a nombra Liset Wolff, kon- 
forme e konseho di e ko- 


mishon di solisitut, komo 
direktor di unidat na MBO 
fo’i ougùstùs 2023, i ku asi- 
na trankilidat a bolbe bèk 
na MBO. E tim di maneho 
ta kompletu atrobe i ade- 


mas ta formá dor di e di- 
rektornan di unidat: na SLP 
Eric Bouwman, na VMBO 
Francis Pieter, na Liseo 
Boneriano señora Barbara 
Sol. 


KRALENDIJK 
– 
“Pakiko puntra si mi ke 
chikí òf grandi pa al final 
ta un puitu mi ta haña den 
kaha. Últimamente KFC 
ta lagando hopi di deseá 
loke ta trata kalidat. Preis 
sí ta subi, pero e loke ta 
den e kaha, no ta bal e 
preis at all,” Cliff Frans 
ta skirbi riba su página di 
Facebook. 
Si ta galiña no tin, òf 


KFC ban serio 
loke sea ta e problema, 
bini dilanti i bisa. Pero no 
por ta asina ku ta roba e 
pueblo sí. Batatanan bentá 
pa nan kuenta den e kaha, 
no por. Ta manera hisa 
benta e kosnan i abo wak 
kon bo hasi. Ora reklamá 
ta bisa ku ya ta esei tin, 
Frans ta skirbi. 
Frans: “Have a heart 
KFC.” Hende no meresé e 
abuso akí.” 


KRALENDIJK 
-- 
Den oranan di mardugá 
djaweps 24 di ougùstùs, 
Polis a detené un hòm- 
ber di inisial M.S.W. di 
22 aña di edat pa manehá 
bou di influensia di alko- 
hòl i pa violashon di lei di 
opio BES. 
E sospechoso tabata 
enbolbí den un aksidente 
na Kaya Papa Cornes. E 
sospechoso a dal ku su 
outo den kurá di un kas. 
Na yegada di patruya 
na e sitio a konstatá ku e 


Mas detenshon pa 
manehá fuma 
sospechoso tabata bou di 
influensia di alkohòl. 
A hasi un tèst di supla 
kuné i en konekshon ku e 
resultado a deten’é. 
Por a sinti tambe holó 
di mariwana. Na e mo- 
mentu ei a pasa mesora 
pa un kontròl dirigí riba 
lei di opio BES. 
Den un tas ku e sos- 
pechoso tabatin, a haña 
un saku chikitu ku yerba 
paresido na supstansia 
narkótiko. A konfiská es- 
aki. 

Awe ta dia di keda paden 
Tonchi, e kalor por bira peli- 
groso. 


Awèl si, si nos haña muchu solo 
mi no sa si nos tambe ta hasa 
òf krak. 


Añanan turbulento den parokia (2) 


Pa: Bòi Antoin 


No tin duda ku parokia di Rincon ta e parokia di mas difísil di tur e tres parokianan 
katóliko na Boneiru. Ta hopi kos a pasa den e 165 aña di eksistensia di e parokia aki. 
Pastornan di e parokia aki, yamá Sint Martinus (San Martin) di 1858 pa 1908 i desde 
1908 Sint Ludovicus (San Ludovico òf San Luis Bertran), a duna su pastornan hopi 
doló di kabes. I tin pastor tambe ku a duna e parokianonan doló di kabes. 


Kestion di santana 
Na 1931, tempu ku 
Pastor de Barbanson a 
yega Rincon, tabatin sola- 
mente un santana. Esaki 
tabata enserá pues ku ta 
tur hende ku muri den e 
bario aki mester a bai den 
e santana ei. Riba su mes 
no tabata problema, komo 
ku e hendenan ku a biba 
malu tabata bai den chiké i 
e muchanan no batisá den 
Limba òf Limbo. Pregunta 
sinembargo ta kiko hasi ku 
e protestantnan di Rincon 
ku muri? 
Awor nèt den e tempu 
ei tin hende na Rincon ku 
a kuminsá bira protestant, 
pero ainda no den forma 
masal, manera a sosodé 
mas despues bou di e me- 
sun Pastor de Barbanson 
aki. Ademas tabatin algun 
hende di Rincon ku tabata 
mazòn kaba i algun otro 
ku tabata aspirá pa bira 
mazòn. Iglesia Katóliko 
no tabata pèrmití tampoko 
pa dera mazòn den e parti 
bendishoná di santana. 
Famianan di un per- 
sona ku muri tabata kon- 
siderá komo un bèrgwensa 


grandi si mester a dera nan 
defuntu den chiké. Ta pas- 
tor tabata disidí ken tabata 
bai chiké i ken nò. Un pro- 
testant normalmente no ta 
destiná pa Chiké, sigur si 
el a hiba un bida ehemplar. 
No por a pasa famianan di 
un protestant den loke nan 
tabata yama ‘bèrgwensa di 
chiké’. 


Protesta 
Pater Provicaris Marti- 
nus van Elzen a bini kon- 
firmá muchanan di Rincon 
dia 19 di sèptèmber 1931. 
El a konfirmá 29 mucha 
hòmber i 45 mucha muhé. 
E no a kaba di yega Bo- 
neiru drechi ku seis hòm- 
ber di Rincon a akudí na 
pastorí pa pidi un reunion 
ku kuné tokante e tarifa vi- 
gente pa loke tabata konosí 
den e parokia komo ‘yabi 
di santana’. E tarifa mester 
a baha bèk. 
‘Yabi di santana’ tabata 
enserá e tarifa ku mester a 
paga pa por a dera un de- 
funtu den santana. Van El- 
zen no a mira e rasonabili- 
dat di nan eksigensia, pero 
el a keda pa despues duna 


nan su kontesta. 
Van Elzen, despues di 
a papia riba e situashon 
i studia e asuntu aki mas 
profundo, a konkluí ku e 
tarifanan ta keda mantené 
manera nan ta, esta fl.5,— 
pa un graf di hende grandi i 
fl.2,50 pa un graf di mucha, 
manera a keda stipulá kaba 
dia 3 di febrüari 1930. 
Algun dia despues Pas- 
tor de Barbanson ta risibí 
bishita di un komishon mas 
chikitu, konsistiendo di A- 
lexander Sint Jago, Ramon 
Goeloe i Laurens Frans, pa 
diskutí e kontesta di Pater 
Provicaris. 
Nan no tabata mira hus- 
tisia den e desishon aki. 


Segun Pastor de Bar- 
banson, kualké persona ku 
pensamentu sano probable- 
mente lo mira mesora e re- 
lashon entre e oumento di 
akseins riba bebida stèrki 
na Boneiru ku e kestion di 
santana aki. 
Esta ku si nan mester a 
paga mas pa ‘yabi di san- 
tana’, esaki tabata a bai a 
kosto di e beternan ku nan 
ta dal tradishonalmente ora 
di entiero (laba man). 


Gezaghebber Schotborgh 
E parokianonan mal- 
kontentu ku e tarifanan 
nobo pa ‘yabi di santana’ 
ta disidí di bai protestá 
serka Gezaghebber Her- 
man Schotborg. Riba dia 
25 di sèptèmber 1931 ma- 
soménos 
60 
parokiano 
hopi rabiá a akudí serka e 
mandatario, ku na promé 
instante mester a kalma e 
hendenan rebelde aki. El 
a roga nan tambe pa kom- 
portá nan mes trankil ora 
ku nan ta serka pastor. 
“Mi no sa si ta bèrdat, 
pero nan ta bisa ku geza- 
ghebber a mustra nan ku 
ora ku Dios a krea mundu, 
Dios a bendishoná mundu 
tambe, di manera ku tur 
hende, unda ku ta derá 
riba mundu, ta derá den 
tera bendishoná”, Pastor 
de Barbanson a skirbi den 
krónika di parokia San 
Luis Bertran. 
Gezaghebber 
Schot- 
borgh, kende tabata prote- 
stant, a bisa ku un problema 
semper ta ku pastornan 


katóliko no ta komprondé 
e pueblo asina bon. 
El a bisa e parokiano- 
nan ku si den futuro mester 
bolbe surgi problema ku 
pastor, nan por akudí serka 
dje libremente i e lo bai pa- 
pia ku pastor. 
Semper nan lo por man- 
da tambe un petishon na 
Pater Provicaris. Si esei 
tampoko no yuda, por man- 
da un karta pa gobernador 
pa duna pèrmit pa por pone 
un santana públiko. 
Schotborgh ta haña tam- 
be ku tur mucha ta igual, 
for di pober te riku. P’esei 
e ta haña ku mester dera tur 
mucha ku muri pòrnada, 
Pro Deo. 
I si pastor ta pidi fl.1,— 
pa graf di un adulto, e 
mester wak ku si tin forsa 
finansiero di pueblo pa kar- 
ga esaki. 
E úniko persona ku a sali 
na defensa di pastor tabata 
Adriaan Rufenberg, kende 
a bisa ku mester kompro- 
ndé ku pastor tin su gastu- 
nan di santana. Rufenberg 
tabata forles òf forlestu. 
Na momentu ku el a sali 
na defensa di pastor un dje 
otro personanan a dal’é un 
moketa, bisando ku e ta 
muchu bobo pa por a papia. 
A bis’é bon kla ku e 
mester keda ketu, sera su 
boka. 
Parokianonan di Rincon 
por ta fiel, pero ei mes 
ta duna pastornan dolo’i 
kabes. 


Gezaghebber Herman 
Schotborgh. 

ARUBA 
HULANDA 


DRENTHE – Na un 
kunuku kaminda ta produsí 
lechi na Drenthe, a pone 
A pone ocho baka deskuidá drumi 


ocho baka deskuidá i un 
bisé drumi. Inspektornan 
di Nederlandse Voedsel- en 


Warenautoriteit (NVWA), a 
topa e bestianan durante un 
inspekshon den un estado 


di salú hopi malu. 
E bestianan tabata den 
stalnan a-higiéniko. Tambe, 
segun NVWA, tabatin par- 
tinan skèrpi ku tabata sali 
den e stalnan dor di kua e 
bestianan a haña herida. A 
aliviá e bestianan for di nan 
sufrimentu, segun un dòk- 
ter di bestia, komo e úniko 
opshon, RTV Drenthe ta 
skirbi. 
Dia tres di ougùstùs 
NVWA a hasi e promé in- 
spekshon na e kunuku. 
Esaki a sosodé despues di 
indikashon di notifikashon 
anónimo. E inspektornan a 
topa ku e bestianan drumí 
na suela ku no tabata risibí 
e kuido korekto. 


Djaweps a tuma lugá un 
di dos inspekshon. 
E momentu ei a resultá 
ku e doño a hasi sierto kam- 
bio, pero e situashon pa un 
kantidat di bestia no a me- 
horá i mester a pone e bes- 
tianan akí drumi. 
Un parti di e bestianan 
a keda tras na e kunuku. 
Dòkter di bestia a investigá 
nan i a haña nan salú sufisi- 
ente, pa asina NVWA no 
tabatin motibu pa bai ku e 
bestianan. 
Kuantu bestia presis e 
keda tras, NVWA no por 
bisa. 
“Pero no ta trata di kan- 
tidat grandi,” segun un bo- 
sero. 


NIJMEGEN 
– 
Den 
pelea pa e falta di kamber, 
e organisashon di akomo- 
dashon di studiante SSH& 
na Nijmegen, ta skohe pa 
solushonnan 
remarkabel. 
Desde e luna akí studian- 
tenan internashonal por hür 
huntu un kamber. 
Esaki ainda ta un prue- 
ba pa un aña i mei ku dies 
kamber den e kompleho 
Boeckstaetehof, 
kaminda 
si resultá, posiblemente ta 
amplia e kompartimentu 


Akshon di emergensia pa falta di kamber di studiante 


di kamber pa otro komple- 
honan. 
Na Groningen tambe 
SSH den e asina yamá ako- 
hida pik pa studiantenan 
internashonal, a skohe 56 
kamber pa dos persona. I na 
Zwolle i Utrecht, SSH ya pa 
algun aña ta hasi meskos, 
pero den e siudatnan akí no 
tin di aber ku falta di kam- 
ber. Un bosero a bisa ku ke 
pa studiantenan ku ménos 
sèn tambe por paga hür. 
Na Nijmegen sí kom- 


partí 
kamber 
ta 
komo 
konsekuensia di falta di 
kamber. 
Nashonalmente 
tin mester na 2030 un 60 
mil kamber èkstra asina, a 
sali na kla for di Landelijk 
Actieplan 
Studentenhuis- 
vesting 
2022-2030. 
Ku 
kompartí kamber, SSH ke 
pa mas tantu posibel studi- 
antenan tin akomodashon. 
“Nos a buska solushonnan 
kreativo, banda di konstruí 
mas kamber,” e bosero a 
bisa. 


LIMBURG – Den e 
partinan sùit di Limburg i 
Brabant, djabièrnè mainta a 
originá molèster di awa dor 
di yobida fuerte. Mas kaya i 
kèlder a yena ku awa. 
Na Limburg outomo- 
bilistanan mester a des- 
via, pasobra a sera mas 
kaya riba A2 na altura di 
Meerssen. Un supermarket 
na Heerlen a sera debí na 
molèster di awa. 
Entre Tilburg i Den 
Bosch, tráfiko di trein ta- 
batin problema, pasobra 
un palu a kai riba kaminda 


Molèster di awa 


na Vught. Brantwer a lim- 
pia e daño ku e yobida a 
okashoná. Ta trata mas tan- 
tu di palunan ku a kai riba 
kaminda. Na Maastricht 
Brantwer mester a saka un 
muhé for di su outo, pa- 
sobra e outo a paga dor di 
awa haltu. E promé notifi- 
kashonnan di molèster di 
awa a bini di Maastricht. 
Mas despues a bini tambe 
notifikashon di molèster di 
awa for di entre otro Eijs- 
den, Voerendaal, Geulle, 
Eygelshoven, Bunde i Ur- 
mond, 1Limburg ta skirbi. 

ARUBA 
KORSOU 


W I L L E M S TA D - - 
Frakshon di MAN resiente- 
mente a entrega kambio di 
lei pa introdusí “vadersc- 
hap verlof”. Esaki ta konta 
na momento ku un persona 
bira tata. Den pasado MAN 
a entregá “zwangerschap 


Introdusí verlòf pa tata 


verlof” despues a hasi kam- 
bio den esaki di 12 siman 
pa 14 siman i laga esaki 
liber pa e mama skohe. 
E introdukshon di verlòf 
pa tata ta duna e tata 5 dia 
pa por kuida i kompartí e 
bunita momento ku su yu. 


Pa MAN e ròl di tata ta im- 
portante den bida di su yu. 
E importansia di famia pero 
tambe e ròl kompartí entre 
e mama i tata ta di sumo 
importansia. Den e mundu 
di awe tantu e mama i tata 
ta igual. Esaki sigur ora en- 
foká riba emansipashon di 
e hende muhé i ròl di hende 
hòmber/tata den un famia i 
e responsabilidat kompartí. 
Eskoho di 5 dia pa e 
tata, pa e partido ta un ko- 
mienso pa kana yega i duna 
e tata e lugá real den bida 
i edukashon di su yu. Estu- 
dionan sientífiko ta mustra 
e importansia di tata den e 
yu su promé dianan di bida 
pa su desaroyo pero tambe 


e proseso di ser tata pa e 
hende hòmber. 
Na e momento aki e tata 
no tin ningun dia despues 
di nasementu di su yu. Tur 
e peso ta kai riba e mama 
ku hopi biaha físikamente i 
emoshonalmente mester di 
sosten di su pareha, e tata 
di su yu. Aktualmente em- 
pleado públiko tin 2 dia pa e 
tata i sierto entidat privá ku 
tin CAO kual ta krea areglo 
pa e tata na momento ku su 
yu nase. 
Partido MAN ta para pa 
igualdat mas tantu posibel 
pa e klase trahadó su bene- 
fisionan laboral. Pa e mo- 
tibu aki den kambio di lei 
Frakshon di MAN ta hasi 


pa tur tata haña 5 dia sea 
den sektor privá òf den sek- 
tor pú-bliko. 
Den Reino Hulandes 
por mira diferente kambio 
riba e tema aki, na Hu- 
landa ya esaki ta 2 siman, 
Aruba konosé 2 dia i ku 
ta den proseso pa oumentá 
esaki na 5 dia. Ku e kambio 
frakshon di MAN ta duna e 
tata su lugá i duna impor- 
tansia i rèspèt den bida i e 
proseso di edukashon di su 
yu. Banda di esaki e 5 dia 
lo sirbi komo yudansa na e 
mama ku henter dia lo mes- 
ter dediká na kuido di e yu. 
Asina aportá na desaroyo di 
e hende, e famia riba nivel 
sosial i emoshonal. 


WILLEMSTAD - Kaya 
Kaya ku orguyo ta anunsiá e 
lansamentu di e aplikashon 
Amor Pa Otrobanda. Un 


Guía pa Eksplorá Ser'i Otrobanda 
Amor Pa Otrobanda App 


aplikashon revolushonario 
trahá pa transformá kon 
bishitantenan ta eksperen- 
siá e bario di Ser'i Otroban- 


da. Desaroyá den kolabo- 
rashon ku artistanan lokal 
i sabionan di teknologia, e 
aplikashon ta un guia digi- 
tal ku ta kombiná konveni- 
ensia, kultura i konekshon 
pa enrikesé kada bishitante 
su eksperensia. 


Deskubrí, Nabegá i 
Eksperensiá 
E aplikashon Amor Pa 
Otrobanda ta mas ku un 
simpel guia pa e festival; e 
ta un plataforma versátil ku 
ta yuda e usuarionan desku- 
brí arte, historia i kultura 
abundante di e bario. 
E aplikashon ta brindá 
un mapa interaktivo ku ta 
guia usuarionan den Ser'i 
Otrobanda, for di e mural- 
nan impreshonante ku ta or- 
namentá e kaya te na e teso- 
ronan skondí. E aplikashon 
no ta solamente enfoká pa e 
festival di Kaya Kaya, sino 
pa e bario den su totalidat. 
Den e lunanan binidero lo 
bai duna mas kontenido na 
e aplikashon. Mirando ku 
pronto tin e festival, esaki 
ta un momentu perfekto pa 


lansa e aplikashon. 


Karakterístikanan 
E aplikashon konosé al- 
gun karakterístika intere- 
sante. 
Aktividatnan i Evento- 
nan; keda informá tokante 
aktividatnan, eventonan i 
kosnan kultural den Ser'i 
Otrobanda. For di tayernan 
te na presentashonnan artí- 
stiko, e aplikashon ta tene 
publiko na altura. 
Ubikashon di restorant, 
hotèl i mas; haña un bista 
di diferente restorant, ho- 
tèl, i diferente kaminda pa 
bishitá den e área. 
Guia pa e festival; na- 
begá fásilmente den área 
di e Festival di Kaya Kaya 
ku karakterístikanan spesí- 
fiko pa e festival, inkluy- 
endo orarionan, lokalidat di 
bendedónan di arte i mas. 
Muralnan; haña i siña 
tokante e muralnan bunita 
ku ta duna bida na e mura- 
yanan di e bario. Deskubrí 
e historia tras di kada obra 
maestro miéntras ta bishitá 
e área. 


Eksperensiá pa Futuro 
Garantisá 
Loke 
ta 
hasi 
e 
a- 
plikashon di Amor Pa Otro- 
banda ‘great’ ta ku e ap- 
likashon su kompromiso ku 
relevansia ta kontinuo. 
Manera menshoná an- 
teriormente, e festival di 
Kaya Kaya ta un momentu 
perfekto pa a lansa esaki 
i forma un fundeshi pa tur 
e informashonnan i fasili- 
datnan binidero. Despues 
ku lansa e aplikashon pa 
e Festival di Kaya Kaya, 
e aplikashon lo haña mas 
kontenido i bira un guia de- 
diká pa eksplorá Ser'i Otro- 
banda durante henter aña. 
Usuarionan por sigui usa 
e aplikashon pa deskubrí e 
tesoro di e área, keda na al- 
tura tokante eventonan lo- 
kal i maksimisá nan bishita. 


Lansamentu 
A lansa e aplikashon 22 
di ougùstùs i por mira e 
aplikashon pa medio app. 
amorpaotrobanda.com 

ARUBA 
ARUBA 


ORANJESTAD – Al- 
bert (Ali) Lake, ciudadano 
conoci na Dakota y rond di 


Fayecimento repentino di Albert Lake a conmove hopi hende 


Aruba, a fayece. Ali, kende 
tabata riba su bicicleta y 
dado momento a core baha 


for di esaki net dilanti di 
oficina di un abogado, pa 
zak den otro y fayece den 
loke ta mustra un ataca di 
curason devastado. 
Albert Lake ta un di tan- 
tisimo ciudadanonan aki na 
Aruba cu a haya nan mes 
confronta cu salud men- 
tal contra cual el a bin ta 
luchando pa un tempo caba 
pero tabata bisto su salud a 
bay atras pero ultimo tempo 
a nota un cambio den esaki 
caminda Albert a cuminsa 
train atrobe, coriendo entre 
otro bicicleta loke pa hopi 


tempo e tabata haci caba. 
Fayecimento repentino 
di Albert Lake a conmove 
hopi hende Cu e tabatin 
problema cu salud tabata 
conoci pa hopi hende, pero 
ningun momento por a 
pensa cu su bida lo a yega 
su fin di e forma cu esaki a 
sosode diahuebs mainta na 
Tarabana. 
Albert Lake for di un 
edad masha hoben a bira 
conoci pa su habilidad fut- 
bolistico no solamente aki 
na Aruba, sino tambe na 
Corsou y den exterior ya 


cu fuera di a hunga henter 
cu carera futbolistico cu e 
ekipo di Dakota, cu cual el 
a titula Campeon na varios 
ocasion. 
Albert tabata conoci pa 
ta un hende di tur hende. 
Un persona masha ama- 
bel, conoci pa hopi hende 
principalmente den e cir- 
culo deportivo di futbol y 
kende semper por ser mira 
ta core haciendo ehercicio 
y tambe riba su bicicleta pa 
keda den un bon estado di 
salud. 


ORANJESTAD - Dia- 
luna merdia, Prome Mi- 
nister Evelyn Wever-Croes 
a reuni cu Commandant 
Frank Boots y Comman- 
deur Walter Hansen. Despu- 
es di 3 aña, como comman- 
dant naval di defensa den 
Caribe y director di kust- 
wacht, sr. Boots su contract 
a finalisa, y e lo bolbe bek 
Hulanda. Prome Minister 


Aruba ta despedi di commandant Frank Boots 


a indica cu e relacion en- 
tre Mariniers Kazerne na 
Aruba cu Marina Real na 
Corsou semper tabata uno 
positivo. Tambe como di- 
rector di Kustwacht, Com- 
mandant Boots tabata tin 
un bon relacion cu cuerpo 
policial y otro instanci- 
anan local cu ta yuda pa 
tene nos fronteranan sigur. 
E puesto lo wordo traspasa 


oficialmente diahuebs, 24 
di Augustus, 2023, na Cor- 
sou pa commandeur Walter 
Hansen. Prome Minister 
ta 
gradici 
Commandant 
Boots pa tur su añanan di 
trabou, su bon cooperacion, 
y su esfuerso na yuda tene 
Aruba su costanan sigur, y 
ta desea Commandeur Han- 
sen tur clase di exito den su 
funcion nobo. 

ARUBA 
STATIA/SABA/ST. MAARTEN 


THE 
BOTTOM 
– 
Despues di seis aña i mei, 
Dòkter Koen Hulshof i su 
famia, ta bandoná Saba i ta 
move pa Washington State. 
E dòkter a bisa huntu ku su 
famia nan ta bai pa dilanti 
pa e siguiente fase di nan 
bida, pero lo sinti falta di e 
isla dushi, naturalesa buni- 
ta, e resiliensia i siguridat 


Dòkter Koen ta bandoná Saba 


di e dushi hendenan. 
Pa e próksimo seis lu- 
nanan, Dòkter Koen ketu 
bai ta keda enbolbí monitòr 
Covid-19 na Saba. E pro- 
seso di reklutashon di su 
susesor ta andando i e ta 
hopi kontentu ku Kolegio 
Ehekutivo a skohe Jane 
O’Flynn komo e kandidato 
mas fuerte. 


Hopi hende konosé Jane 
komo un trahadó duru den- 
tro di salubridat públiko di 
e isla pa e último aña i mei. 
Mas aleu Dòkter Wil- 
lemijn van Leeuwen ta re- 
forsá e tim di salubridat 
públiko, un di e dòkternan 
na Saba Cares, kende ta 
djòin e tim entrante sèptèm- 
ber pa algun ora pa siman. 


PHILIPSBURG 
– 
Djaweps 24 di ougùstùs e 
kompania di aviashon di 
Sint Maarten, WINAIR, a 
marka un logro signifikati- 
vo ku no solamente ta refle- 
há riba e presensia perdurá 
den aviashon Karibense, 
pero tambe e kompromiso 
kontinuo pa inovashon, si- 
guridat i satisfakshon di 
kliente, riba dia di aniversa- 
rio di WINAIR kumpliendo 
62 aña di eksistensia. 
Miembro di direktiva, 
Georges Greaux Jr. a bisa 


Despues di tendensia transformá 
WINAIR ta sigui inová 


for di momentu ku WI- 
NAIR a habri su alanan, 
nos a alkansá alturanan 
bunita, pasa den retonan i 
brasa oportunidatnan ku a 
pone e kaminda pa e éksito 
aktual i di futuro. E mas 
resien logro importante, 
ta atkisishon di dos avion 
seri ATR-500. Ku e avion- 
nan akí agregá na nos flota, 
WINAIR ta kontinuá ku su 
kompromiso pa proveé un 
biahe eksepshonal pa bia- 
heronan, tantu pa negoshi 
komo plaser. 


Pa e último 12 aña, 
Greaux Jr. a bin ta un parti 
integral di WINAIR komo 
miembro di direktiva di e 
direktiva di supervishon. 
Despues di a sirbi e término 
máksimo di tres aña, el a 
kambia su ròl na WINAIR 
te dia di awe. Greaux Jr. 
su posishon ku a kuminsá 
na yüli 2011, ta marka un 
kapítulo fundamental den e 
historia di WINAIR komo 
ku el a tuma e retonan pa 
rehubensé e kompania i a 
gui’é durante tempunan 
tumultoso. Greaux Jr. a 


asumí e ròl di miembro di 
direktiva na WINAIR du- 
rante un temporada krítiko 
momentu ku e kompania 
di aviashon tabata pasando 
den instabilidat finansiero. 
E nombramentu a sigui 
despues di transferensia di 
e akshonnan di WINAIR 
for di Antia Hulandes pa e 
pais nobo di Sint Maarten. 
Ku un fundamentu pro- 
fundo legal ku e historia 
di WINAIR, ku a kuminsá 
for di su tata, Greaux Sr., 
komo un di e fundadónan 
di e kompania, Greaux Jr. 


a tuma e responsabilidat ku 
un kompromiso firme. 
Bou di su liderazgo, 
den kolaborashon ku e 
miembronan di direktiva 
di supervishon dediká i e 
tempu ei e tim di maneho 
ehekutivo nobo formá, el a 
yuda guia WINAIR pa un 
periodo di transformashon 
i sobrebibensia. Su bista 
stratégiko i pashon tabata 
instrumental den e super- 
vishon di nabegashon di e 
kompania a base di un seri 
di reto formidabel, ku final- 
mente a guia na éksito. 


O R A N J E S T A D 
(EUX) – Djaweps banda 
di 1’or di mèrdia, un aksi- 
dente a tuma lugá riba De 
Graaffweg na Sint Eusta- 
tius. Un outo a bai resultá 
kontra un edifisio. 
Personal di ambulans a 


Outo ta dal kontra edifisio 
atendé e shofùr na e sitio 
i despues Polis a deten’é 
pa kore bou di influensia 
di alkohòl. 
Ta trata di un hòmber 
di 74 aña di inisial C.A.W. 


O R A N J E S T A D 
(EUX) – Djabièrnè 25 di 
ougùstùs a tuma lugá dos 
entrada hudisial na Sint 
Eustatius, durante kua a 
detené un hòmber di 19 
aña di inisial V.M.D.S. i 
un hòmber di 22 aña di 
inisial R.l.Q.W., debí na 


Entrada hudisial ku 
detenshon 


sospecho di poseshon di 
arma di kandela i menasa 
ku un arma di kandela. 
Durante 
e 
entrada 
hudisial, a tuma diferente 
produkto den beslag. E 
investigashon den e kaso 
ta kontinuá. 

ARUBA 
DEPORTE 


KRALENDIJK--E 
fin di siman aki ku e tor- 
neo pa Kopa Dia di Bo- 
neiru den su último par- 
tidonan di e torneo, esaki 
den su fase final ta biran- 
do bastante interesante 
ku ekiponan buskando 
klasifikashon pa final di e 
torneo. 
E fin di siman aki tin 
e partidonan semifinal i 


KRALENDIJK--Dja- 
sabra último 19 di augustus 
Hobon a kontinuá ku su 
programa di tur djasabra. 
Djasabra 19 ougùstùs 2023 
a toka e 50 +nan di SV Ho- 
bon pa enfrentá e ekipo di 
FC Champs, partido ku a 
tuma luga na fèlt di Elio 
Flores. E partido a kuminsá 
25 pa 6 atardi Árbitro ku 
a dirigí e partido tabata Sr 
Albertus ku un bia mas a 
dirigí un bon partido. 
Champs tabata bon re- 
presentá ku hopi hungadó 
i por a konta ku Champs a 
hasi sigur 7 kambio, mién- 
tras ku Hobon a kuminsá e 
partido ku 9 hungadó. 


Champs a gana Hobon 3-2 den futbòl veterano 


Tur hende sa ku nunka 
Hobon no ta bende su kueru 
barata. Asina mes ku 9 hun- 
gadó, Hobon a sa di hasi 18 
pase promé ku Champs por 
a fula peso di e bala. Apesar 
di a kuminsá e partido ku 
tiki hungadó, tabata parse 
manera ku Hobon tabata 
kompleto riba fèlt. 
Champs no por a bin kla 
ku Hobon i esaki a kom- 
bèrtí su mes ku kada biah 
hungadónan di Champs ta- 
bata diskutí òf papia fuerte 
ku otro. 
Komo veterano nos mes- 
ter keda kòrda ku djasabra 
ta pa debertí i no kunsumí. 
Na di 23 minüt di promé 


mitar, riba un fayo di e de- 
fensa derecho di Hobon i 
ku suèrtè ku e bala ta rebotá 
den e kiper i keda bon pa 
Poppo por a anotá e promé 
gol di e partido. 
A 
presentá 
un 
par 
di oportunidat mas pa 
Champs pero sin resultado. 
Engelhart ta yega i Hobon 
ta hunga promé mitar ku 10 
hungadó te na haftaim. 
Partido a bai rùst 1-0 pa 
Champs. 
Den di 2 mitar arkero 
Anthony ta bai bou di lata 
pa Hobon. Alsi ta’tei ketu 
bai. Despues di otro fayo 
di e último hòmber di Ho- 
bon hasiendo un pase nèt 


den pia di Jason Poppo ku 
ta probechá i ta fusilá e 
portero di Hobon pa hasi 
e wega 2-0 na fabor di 
Champs. 
Djis un ratu despues ta 
Jason Poppo mes ta skor di 
3 gol pa hasi e wega 3-0. 
Champs a pensa ku fá- 
sil e atardi lo kaba i ku 4 
hungadó mas pa kambia 
faltando 13 minüt pa wega 
tèrminá, a bin duna so- 
brá veteranonan un par di 
minüt. 
Hobon a keda move i no 
a entregá i ta kòrta bentaha 
despues di un pinalti bon 
meresí kobrá pa Abdul. 
Hobon den movishon ku 


e bala i Champs nèrvioso. 
Roy ta anotá pa Ho- 
bon e di dos gol pa hasi e 
wegan3-2 den bentaha pa 
Champs. 
Por poko Hobon ta em- 
patá e partido den pito final 
ora ku e atakante di Ho- 
bon a mira kon suèrtè no 
a kompañé pa e bala por a 
bai den gol. Skor final 3-2 
pa Champs. Djasabra awó 
Hobon 35 plùs lo enfrentá 
Deportivo pa 6'or atardi. 
Esaki lo ta e último 
wega promé ku SV Hobon 
sali pa Kòrsou pa enfrentá 
e Saminero i Tribonannan 
di Boka Jong Colombia ve- 
terano. 


Final Kopa Dia Boneiru 1 sèptèmber 
e gran final ta dia 1 di sèp- 
tèmber 2023. 
Hopi interesante e tor- 
neo aki den su fase final ku 
ekiponan buskando klasifi- 
kashon pa e gran final pa 
Kopa Dia di Boneiru 2023. 
E gran final pues di e 
torneo pa Kopa Dia di Bo- 
neiru, ta tuma lugá djabièr- 
nè 1 sèptèmber 2023 entre e 
dos finalista ganadornan di 


e semifinal. 
Hopi interesante ta 
e partidonan semifinal i 
final di e torneo ku eki- 
ponan demostrando bon 
nivel di futbòl. 
Tantu e partidonan di 
plei-òf semifinal komo fi- 
nal di e torneo ta primintí 
di bira tremendo parti- 
donan di futbol ku e fana- 
tikada no por pèrdè. 


KRALENDIJK 
–In- 
stituto di deporte Indebon, 
huntu ku e unidat di ehèr- 
sito Kompania den Wèst 
rotashon 43 (CIDW) ta or- 
ganisá e di dos edishon di 
Kids Adventure Day (Dia di 
Aventura pa Mucha) na Bo- 


Indebon i Ehérsito ta organisá ‘ 
Kids Adventure Day’ 


neiru. Esaki riba djasabra 
26 di ougùstùs. Tur mucha 
di grupo 7 i grupo 8 (10-12 
aña) ta kordialmente bon 
biní for di 08.00 or te 12.00 
or na Vèlt Elion Flores na 
Amboina. Diferente aktivi- 
dat di deporte i wega ta sen- 


tral durante e mainta i lo ta 
bou di guia di militarnan di 
CIDW i lidernan di deporte 
di Indebon. Pa motibu ku 
ta trata di un evento di de- 
porte, ta konsehá mayornan 
pa laga nan yu(nan) kome i 
bebe bon promé ku e aktivi- 
datnan kuminsá. Durante e 
evento lo tin fruta i sufisi- 
ente kos di bebe disponibel. 
Ainda por registrá via e 


formulario di inskripshon 
online https://bonairegov. 
com/kids-adventure-day- 
26-augustus òf pa medio di 
skèn e QR-code òf manda 
un email na indebon@bo- 
nairegov.com 


Kompania den Wèst 
(CIDW) rotashon 43 
CIDW ta un unidat di 
ehérsito ku for di aña 2009 


ta aportá na pas i siguridat 
den Karibe. A pone CIDW 
bou di komando serka Ma- 
rina Real i kada kuater luna 
nan ta kambia e unidat. E 
rotashon aktual (e di 43) 
ta e A/Kompania Real, 
prosedente di Schaarsber- 
gen na Hulanda i for di 
22 di ougùstùs te ku 29 di 
ougùstùs nan ta presente na 
Boneiru. 

E fotonan ta mustra e edifisio asina yamá 
Amachtschool di Boneiru na fin di añanan sinkuenta 
i den tempu aktual. Ambachtschool tabata un tipo di 
skol na Hulanda, Sürnam i Antia Hulandes den pa- 
sado. Na Hulanda el a eksistí di 1865 te masoménos 
1968. 
Na e tipo di skol aki tabata duna enseñansa di fishi. 
Bo por a siña e fishi di karpinté, mèsla, fèrfdó, me- 
kániko di outo i ‘machine-bankwerker’, pues traha 
ku metal. Pa siña e fishinan aki promé mucha hòm- 
bernan mester a bai Kòrsou, interná na Brakkeput. 
Komo ku hopi mucha hòmber di Boneiru mester a 
bandoná nan isla pa buska empleo den e refineria- 
nan di Lago i Shell, respektivamente na Aruba i Kòr- 
sou, gobièrnu a habri dia promé di sèptèmber 1951 
Ambachtschool, pa asina nan por a keda riba nan 
isla. Na promé instante a aloká esaki den e edifisio di 
Brionkazerne, den kua edifisio e skol públiko básiko 
tambe tabata ubiká. 
Den segundo mitar di dékada sinkuenta a traha e 
edifisio visibel riba e fotonan komo Ambachtschool, 
usando e estilo arkitektóniko konosí komo ‘art deco’, 
na e asina yamá Zoutpannenweg e tempu ei, awor 
Bulevar Julio A. Abraham. 
Tempu ku a habri Ambachtschool na Boneiru e skol 
aki tabatin 65 alumno. (Komposishon fotográfiko: 
Joëla Kroonstadt) 


Boneiru - Ántes i awor 


